CELEX: 32017R2056
Language: sk
Date: 2017-08-22 00:00:00
Title: Delegované nariadenie Komisie (EÚ) 2017/2056 z 22. augusta 2017, ktorým sa mení delegované nariadenie (EÚ) č. 522/2014, ktorým sa dopĺňa nariadenie Európskeho parlamentu a Rady (EÚ) č. 1301/2013, pokiaľ ide o podrobné pravidlá týkajúce sa zásad výberu a riadenia inovačných činností v oblasti trvalo udržateľného rozvoja miest, ktoré majú byť podporované z Európskeho fondu regionálneho rozvoja

11.11.2017   
            
            
               SK
            
            
               Úradný vestník Európskej únie
            
            
               L 294/26
            
         DELEGOVANÉ NARIADENIE KOMISIE (EÚ) 2017/2056
   z 22. augusta 2017,
   ktorým sa mení delegované nariadenie (EÚ) č. 522/2014, ktorým sa dopĺňa nariadenie Európskeho parlamentu a Rady (EÚ) č. 1301/2013, pokiaľ ide o podrobné pravidlá týkajúce sa zásad výberu a riadenia inovačných činností v oblasti trvalo udržateľného rozvoja miest, ktoré majú byť podporované z Európskeho fondu regionálneho rozvoja
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1301/2013 zo 17. decembra 2013 o Európskom fonde regionálneho rozvoja a o osobitných ustanoveniach týkajúcich sa cieľa Investovanie do rastu a zamestnanosti, a ktorým sa zrušuje nariadenie (ES) č. 1080/2006 (1), a najmä na jeho článok 8 ods. 3,
   keďže:
   
               (1)
            
            
               V delegovanom nariadení Komisie (EÚ) č. 522/2014 (2) sa stanovuje, že mestské inovačné činnosti sa majú realizovať v období maximálne troch rokov. Môže byť však potrebné dlhšie obdobie, aby sa mestským orgánom umožnilo v plnom rozsahu otestovať všetky aspekty navrhovaných inovačných riešení, zhromaždiť výsledky a zabezpečiť prenosnosť riešení na ostatné mestské orgány v Únii.
            
         
               (2)
            
            
               S cieľom poskytnúť dostatok času na dokončenie realizácie komplexných inovačných riešení tak, aby inovačné činnosti mohli v plnom rozsahu priniesť svoju pridanú hodnotu, obdobie stanovené v delegovanom nariadení (EÚ) č. 522/2014 by sa malo predĺžiť o jeden rok.
            
         
               (3)
            
            
               Delegované nariadenie (EÚ) č. 522/2014 by sa preto malo zodpovedajúcim spôsobom zmeniť.
            
         
               (4)
            
            
               S cieľom zabezpečiť, aby sa zmena delegovaného nariadenia (EÚ) č. 522/2014 uplatňovala v rámci nadchádzajúcej výzvy, ktorá je naplánovaná na december 2017, toto nariadenie by malo nadobudnúť účinnosť dňom nasledujúcim po jeho uverejnení,
            
         PRIJALA TOTO NARIADENIE:
   Článok 1
   V článku 2 delegovaného nariadenia (EÚ) č. 522/2014 sa odsek 6 nahrádza takto:
   
      „6.   Každá inovačná činnosť sa realizuje v období maximálne štyroch rokov.“
   
   Článok 2
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 22. augusta 2017
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 347, 20.12.2013, s. 289.
   
      (2)  Delegované nariadenie Komisie (EÚ) č. 522/2014 z 11. marca 2014, ktorým sa dopĺňa nariadenie Európskeho parlamentu a Rady (EÚ) č. 1301/2013, pokiaľ ide o podrobné pravidlá týkajúce sa zásad výberu a riadenia inovačných činností v oblasti trvalo udržateľného rozvoja miest, ktoré majú byť podporované z Európskeho fondu regionálneho rozvoja (Ú. v. EÚ L 148, 20.5.2014, s. 1).